યુદ્ધ પૂર્ણ થયા બાદ તરત ઈઝરાયેલ રાષ્ટ્રનિર્માણના કાર્યમાં લાગી ગયું. ૨૬ જાન્યુઆરી ૧૯૪૯માં પહેલી રાષ્ટ્રીય ચૂંટણી યોજાઈ. જેમાં અંદાજે ૮૫ ટકા નાગરિકોએ મતાધિકારનો ઉપયોગ કરીને ૧૨૦ સભ્યોને ચૂંટી કાઢ્યાં. ઈઝરાયેલને એક દેશ તરીકે અસ્તિત્વમાં લાવનાર યહૂદી એજન્સીના પ્રમુખ ડેવિડ બેન ગુરિયનને પ્રથમ વડા પ્રધાન અને વર્લ્ડ જિમ્નાસ્ટ ઓર્ગેનાઈઝેશનના પ્રમુખ ખાઈમ વાઈઝમૅનને સંસદના પ્રથમ રાષ્ટ્રપતિ ચૂંટવામાં આવ્યા. આગળ જતા ૧૧મે, ૧૯૪૯ના રોજ ઈઝરાયેલ સંયુક્ત રાષ્ટ્રસંઘનો ૫૫મો સભ્ય દેશ બન્યો.